LidanRubinov/Halacha-QA huggingface dataset:
שאלה: משפחה: ערב טוב. זו שאלה שמטרידה אותי כבר הרבה זמן. האח התאום שלי נפטר (מוות בעריסה לפני 15 שנים) השאלה שלי היא איך היהדות "מתייגת" אותי? ז"א יש יתום, יש אלמן. אז מה אני?! מה ההורים שלי?!? למה אין למצב של פטירת אח או בן שם? מה אני צריכה לעשות כאשר יש הזכרת נשמות בבית הכנסת? כי יש נוסח ליתומים ולאלמנים. לא לאחות שנפטר לה אח (וכן גם להורה שנפטר לו בן). מיכל:)
תשובה: ב"ה, לא ידוע לי על שם מיוחד למי שאחיו נפטר, ההורים עושים הזכרת נשמות לבן. דני ארגמן
שאלה: הפירושים של התנ"ך: השאלה שלי כזאת, למה פירשו כל פרט ופרט בתנ"ך (לא רק בתורה אלא בכל 24 הספרים), הקובץ כתוב בעברית. שפה שאנחנו משתמשים בה היום. ברור צריך כמה ביהורים פה ושם אבל לא לפרש כמעט כל פסוק.
תשובה: התנ"ך הוא ספר שטומן בתוכו המון מעבר למה שכתוב בין דפיו. יש צורך לפרט ולהסביר הרבה. המילים הכתובות לא מספיקות כדי להבין את התנ"ך, קודם כל בשל העובדה שיש המון שאלות שמתעוררות כשקוראים אותו. מעבר לזאת, יש המון דברים של ח ושל הפרשנים שמאירים באור חדש חלקים נרחבים מהכתוב. מעבר לזאת, אם התנ"ך היה פשוט, היינו רואים שהפרשנים מפרשים דברים זהים או דומים. העובדה שיש כל כך הרבה הבדלים בין הפירושים השונים, מלמדת על הצורך בכל הפירושים ועל כל פסוק בפני עצמו. אריאל (המשיב אינו רב)
שאלה: שתי שאלות בכסף: כבודו! אשריך על עבודת הקודש! רציתי לשאול לגבי מעשר ותרומות. האם בכל מצב צריך לעשות זאת? מכל משכורת? בעלי ואני מרווחים יחד 9 לחודש. ברצוני לחסוך עבור הילדים וגם בעבור עצמי לתואר ב וגם אולי בעתיד אם בעלי ירצה לרכוש השכלה. האם צריך להפריש 900 ש"ח לחודש לתרומות? שאלה שנייה: האם בכל פעם שעני פושט יד עלי לתת לו תרומה? ישנו קבצן בצומת שלנו שאנו תרמנו לו לא פעם עד שיום אחד חשבנו שיכול להיות שהוא משתמש בסמים אז אפשר במקום לתרום לו באוכל וביגוד כך נוודא שהכסף לא הולך לדברים לא ראויים. הבעיה שלא תמיד יש אוכל באוטו כשהוא מגיע ופושט יד. מה דעתך כבודו בעניין? בברכת חג שמח ו
תשובה: א.מלכתחילה יש לתת מעשר, ואם יש קושי כלכלי מסויים אפשר לתת כפי יכולתכם ב.אין חובה לתת לכל פושט יד, וביחוד שחלקם אכן מכורים לדברים רעים. יש לתת למקום מסודר או לעני עם אישור וכד  או שניכר שמעשיו ישרים, וגם אז לתת רק כפי היכולת באותו זמן
שאלה: איזו מידה לתקן קודם?: הרב. ב"ה בזמן האחרון אני מתעמקת יותר בנושא של תיקון המידות. לצערי הבחנתי במידות רבות אצלי שדורשות תיקון. רציתי לשאול באיזו מידה להתחיל?. מה יותר חשוב לתקן?. כעס קנאה כיבוד הורים עזרה לאחר. וגם אחרי שאני מחליטה איזו מידה לתקן אני מתייאשת די מהר ועוברת למידה הבאה. מה לעשות?.
תשובה: בתוך השאלה שלך יש משפט אחד שמטריד אותי מאוד וכל תשובתי תתמקד בו: "אחרי שאני מחליטה איזו מידה לתקן אני מתייאשת די מהר ועוברת למידה הבאה". אם לא נמצא מענה למשפט הזה - כל מה שנכתוב ונסביר יהיה חסר תועלת. חובתנו למצוא דרך שתעקוף את הקושי הזה. תחילה נציין שיש פער עצום בין תהליך למידה ובין תהליך פעולה. בתהליך למידה - מבקשים לדעת דברים חדשים. בתהליך פעולה מבקשים לרכוש התנהגות - לפעול ולעשות נכון יותר וטוב יותר. הדבר מומחש יפה ב- הלכות תשובה  של הרמב"ם, הכוללות עשרה פרקים. הרמב"ם פותח בדברים פרטיים יותר - כיצד מתקנים חטא וכד, רק בהמשך הוא נכנס לדיונים עמוקים מאוד אודות הבחירה החופשית, הגמול, ומסיים בדיון העמוק על עבודת ד  מיראה ועבודה מאהבה. סדר הגיוני, היה מחייב מהלך הפוך - להתחיל בדברים הגדולים: תכלית החיים הדתיים ומטרתם, ולסיים בדברים הפרטיים: כיצד מתוודים על עבירה וכיצד מוחקים עוון. למדנו מהרמב"ם שכאשר מבקשים לתקן את ההתנהגות שלנו עלינו להתקדם מהקל אל הכבד: לא להתחיל בדבר הכי חשוב אלא בדבר שבאופן מעשי יש לנו יכולת להשיג אותו. כך גם אצלך - השאלה איננה איזו מידה הכי חשובה, ואיזו מידה נכון לתקן. השאלה צריכה להיות איזו מידה את מסוגלת לקנות תחילה. באיזו מידה נראה לך שתשיגי הישגים ויהיה לך הסיפוק שאת מצליחה בשאיפה שלך. כל הצלחה, בכל תחום, מעניקה כוחות שמאפשרים להמשיך ולפעול עוד יותר. כך גם בתיקון המידות - תתחילי במה שקל לך - כדי להשיג איזו שהיא הצלחה, וממנה תשאבי כוחות להמשיך, להתקדם ולהצליח.
שאלה: חטאים: בעבר חטאתי מאד וכעת אני עושה תשובה בענין ולא עושה יותר חטאים. שאלתי היא האם אני נענשת על כך? כי אני מרגישה שכאילו אלוקים מחזיר לי, אני מתפללת המון ומבקשת ומכה על חטא. ואיני רואה ישועות. מה אפשר לעשות כדי לכפר על חטאיי?
תשובה: ב"ה, הקב"ה לא נקמן, אדרבא אם אדם עושה תשובה הקב"ה אוהב אותו ומקרב אותו, וזה לא קשור לענין קבלת התפילה, גם צדיקים גמורים התפללו ולא נענו, אברהם התפלל על סדום והיא נהפכה, משה התפלל להכנס לארץ ולא נענה, אף על פי שבהחלט הם אהובים לפניו. מה שאת מתקנת את המעשים זו זכות גדולה שלך, וריווח רוחני עצום! אגב, אנו מתפללים כל יום : השיבנו ה  אליך, והנה את שבה! ה  שומע תפילתך! זו לא ישועה? דני ארגמן
שאלה: התרמות בחצר ע"י בני עקיבא: עשינו בסניף התרמות וכאשר התרמנו אז נכנסנו גם לחצר גדולה של בית שהיה בו פעמון בחוץ, אבל לא צלצלנו ואפשר היה פשוט לפתוח את השער. כאשר דפקנו בדלת הבית לא פתחו. האם להיכנס לחצר של מישהו כאשר הוא לא יודע_(לא גנבנו כלום ולא עשינו כלום) -לצורך התרמה נחשב גזל?
תשובה: אם כך דרכם של אנשים להכנס לבית, זה אינו גזל. אם השער היה סגור וניכר שהפעמון עובד, היה ראוי להשאר בחוץ ולהמתין למענה בפעמון.
שאלה: הלכות קידושין: חבר שלי השתכר וקידש אותי על הטבעת של מחזיקי המפתחות מול שני עדים. יש לציין כי החבר הוא כהן. האם הנישואין תופסים? והאם יש דרך לבטל את זה ללא גירושין?
תשובה: ב"ה, המעשה מאוד חמור, צריך לפנות לרבנות המקומית כדי לברר את הפרטים והם יפסקו את הדין אחרי בירור. דני ארגמן
שאלה: מעמד הר סיני - מי השמיע?: על פי פשט התורה מובן כי השם הוא זה שאמר בקולו את עשרת הדברות. כעת אני רוצה להביא את המדרש הבא: "משה ידבר והאלהים יעננו בקול: רבי אליעזר אומר, מנין אתה אומר שאין הקב"ה מדבר עד שמשה אמר: דבר, שכבר קיבלו עליהם בניך? לכך נאמר משה ידבר והאלהים יעננו בקול. אמר לו ר עקיבא: בודאי כן הוא הדבר. ומה תלמוד לומר משה ידבר והאלהים יעננו בקול? אלא מלמד שנתן הב"ה כח וגבורה במשה, והיה הקב"ה מסייעו בקולו. ובנעימה שהיה משה שומע בו, היה משמיע את ישראל. לכך נאמר משה ידבר והאלהים יעננו בקול. האם יוצא לפי זה שרבי עקיבא טוען שמשה הוא זה שמסר את הדברות לישראל והעם כלל לא זכה לשמוע את דבר השם מפי הגבורה? אם כך הדבר מדובר בהתגלות הימננטית לחלטין שכמוהו יש מסורות בלי סוף.מה גם שזה סותר את פשט התורה. ואולי לא הבנתי בכלל את המדרש. אשמח אם הרב יסביר לי אותו. ה
תשובה: בפשטות מדובר על החלקים שלא ד  אמר ישירות לעם אלא שמשה אמר, לאחר אמרם  דבר אתה אלינו
שאלה: שמות: הרב, רצינו להתייעץ איתך בנושא שמות. לחברתי הטובה נולד בן והיא קראה לו בשם שאני ובעלי תמיד חלמנו ( אנו מנסים תקופה להיכנס להריון.) רצינו להתייעץ איתך אם זה ר מבחינה מוסרית בע ה שיגיע העת לקרוא לבננו באותו שם? מראש.
תשובה: אין עם כך שום בעיה. אריאל (המשיב אינו רב)
שאלה: רשלנות רופא: 1. רופא שיניים היה אמור לעשות לי מבנה וכתר כנראה הזיק לשן בכל מקרה כרגע חובה לעקור ולעשות שתל. יש גוף עו"ד שעוסקים בזה באחוזים והתהליך קל מאוד עבורי במקרה שהטיפול יעשה ע"י עו"ד האם מותר? האם יש בדין תורה אפשרות לתבוע פיצויי? מה זה כולל? האם התהליך גם שם פשוט או שלא?
תשובה: א. אם נגרם לאדם נזק   מותר לו לתבוע פיצוי. ב. תביעת פיצוי צריכה להיעשות בראש ובראשונה, אם אפשר, בבית דין רבני. הסיבה לכך נובעת הן בשל העובדה שאנו רוצים שהסכסוכים בינינו יוכרעו לפי דיני תורה, והן בשל העובדה שנושאים כמו אחריות של בעלי מקצוע שונים בין החוק הישראלי ובין ההלכה. ג. צריך אפוא להציע לרופא ללכת ביחד לדין תורה, וזה גם ייגמר הרבה יותר מהר ויותר מכוון להלכה. ד. ברם, סביר להניח שהרופא לא יסכים (אם אינו אדם דתי, או אם הביטוח המקצועי שלו לא מכסה פסקי הלכה של בורר), ולאחר שהוצע ללכת לדין תורה   מותר לאדם ללכת לבתי הדין של המדינה ולתבוע את מה שמגיע לו. ה. מותר לו לעשות זאת גם על ידי עורך דין. האם קבלת תשובה לשאלתך?
שאלה: הבאת ילדים לעולם: יש לי אמונה גדולה בה ובהשגחה שלו. עם זאת יש נושא אחד שמאוד מטריד אותי, והוא דברים רעים שקוראים בעולם-למה יש רוע? שמעתי כל מיני תשובות."אין רע בעולם."זה הסתרות של הטוב" וכו. אבל לצערנו, אנחנו שומעים כל יום בחדשות אינספור מקרים של רוע, רציחות, אונסים, התעללויות. לפעמים אפילו בחסרי ישע כמו תינוקות וזקנים. ברור לי שיש סיבה לכל דבר ואנחנו, בעיניים הגשמיות שלנו, לא נצליח להבין את זה. קשה לי כבן אדם להתמודד עם זה, אבל אני מבינה שפשוט אין מה לעשות עם זה. עם זאת, כאמא, לשלושה ילדים ב"ה, וכאשה דתייה, אני נמצאית בקונפליקט גדול. מצד אחד, כמובן שאני רוצה לעשות את רצון הבורא ולקחת חלק בהבאת נשמות יקרות נוספות לעולם וגידולם, וכך אנו מצווים, עפ"י התורה. מצד שני, כבן אדם, אני לא יודעת איך אפשר להביא עוד ילדים לעולם כזה, ההרגשה שלי היא שככל שיהיו יותר ילדים, כך החרדה שלי לשלומם בתור אמא תגדל ואני עלולה להשתגע מדאגה. זה כמו אדם שיש לו יהלום אחד, הרבה יותר קל לשמור על יהלום אחד מאשר אדם שיש לו מיליון יהלומים, מיליון היהלומים אולי יהפכו אותו לעשיר אבל הוא יחיה בפחד מתמיד ובעצם- לא יחיה. כמובן, אם נחזור לתחילת דבריי, אני מאמינה שהקב"ה הוא זה שמשגיח ושומר ואני תלויה רק בו ואין לי על מי לסמוך, וזה גם לא תלוי בי מה יקרה. עם זאת, אני עדיין רק בן אדם, יש לי רגשות, פחדים, והקב"ה נתן לי שליחות חשובה, לדאוג ליהלומים שלו- שלי. כמובן שה שומר ומשגיח, אבל עובדה, עדיין קורים דברים רעים בעולם, וכבן אדם, התחושה שלי היא שאני צריכה להקפיד פי מאה להשגיח יותר על הילדים שלי, לעשות את ההשתדלות שלי, וכנראה שזה יכול להיות הגיוני יותר להשגיח על הילדים כמה שאפשר ולעטוף אותם בטוב כשיש מעט ילדים ולא הרבה. אז איך אפשר להתמודד עם הקונפליקט הזה?! ב מראש על התשובה.
תשובה: א. בכדי שלבני אדם תהיה חופש בחירה מלא חייב היה הקב"ה לאפשר לרע להופיע גם כן בעולם. לאמור, אילו היה דואג הקב"ה שהכל יהיה טוב כל הזמן לא היה ביכולתם של בני האדם לחולל רע וממילא לא הייתה זכות בחירה. ב. הרוע איננו טבוע בDNA של העולם אלא הוא פועל יוצא של מעשי האדם. כל הרוע בו אנו נתקלים במהלך חיינו הוא תוצאה של בחירה של אדם אחר שבחר לא נכון. ג. לאור שתי התובנות הללו המסקנה איננה כניעה אל מול הופעת הרוע וניסיון  להשתבלל  בתוך הקונכיה שלנו ולצמצם את המגע עם העולם. ליהפך, המסקנה היא שעלינו לקום ולחולל טוב בעולם. בכדי שהעולם יאיר באמונה בטוב עלינו לקום ולבחור בטוב, לבנות תאים משפחתיים בריאים ומאירים, להרבות במצוות ובגמילות חסדים וכך גם לנו וגם לעולם כולו יהיה טוב יותר. ד. יש אינסטינקט אימהי, בריא וטבעי המבקש לגונן באופן מקסימלי על הילדים. אין דבר טבעי מאם שנלחמת כלביא על מנת להגן על בניה. עם זאת, יש גם גדולה ביכולת של ההורים לאפשר לילד לצעוד את צעדיו הראשונים לבד ולאפשר לו גם ליפול ולהיכשל. הקב"ה ברא בכל אחד מאיתנו יצר הרע, תפקיד ההורים איננו למנוע את ההתמודדות עמו אלא לאפשר לילד לגשת ממקום בריא, לפתח את כוחותיו, ולהתמודד לבדו עם היצר. לסיכום, נכון שיש בעולם רע - כך הקב"ה ברא אותו. המסקנה לא צריכה להיות שעלינו להימנע מהבאת ילדים בעולם כיוון שאיננו יכולים לגונן עליהם. להפך, עלינו להרבות בטוב ובאמונה ובילדים מתוך תקווה כי באמצעות בחירה בטוב וחינוך נכון נחשוף את האור והטוב שבעולם. אביאל בשולי הדברים יש להוסיף אמירה עקרונית שתמיד כדאי לתכנן את המשפחה על פי יכולותיהם (הכלכליות והנפשיות) של ההורים.
שאלה: זיווג:, כבר הרב, אני בת 29 בחורה מסורתית, כבר שלוש שנים אני מעוניינת ונמצאת בחיפוש זוגיות למטרת נישואין, אך כל בחור שאני מכירה כאילו אחרי שיחה שניים או פגישה הוא מתאדה כלא היה, הייתי מאוד מעוניינת לדעת למה זה קורה ומה עליי לעשות? אני מרגישה כאילו שיש עליי חסימה כזו
תשובה: כל כך הייתי רוצה לעזור לך למצוא את זיווגך. אולם לצערי הגדול אני לא יודע כיצד לעשות זאת: איני מכיר אותך כלל וכלל, וסביר להניח כי גם אם הייתי מכיר אותך לא הייתי יודע מה להציע לך, מעבר לדברים די פשוטים, שכן לא ברור בכלל האם מישהו בעולם פענח את סוד הזיווג, ולא זו בלבד אלא שלא הוכשרתי מקצועית לכך. אני מבקש אפוא לתת לך שלוש עצות קטנות: א. אל תכנסי לפרשנויות של "חסימות" ותחפשי דרכים כדי להסיר חסימות. זוהי דרך שלא תוביל אותך למקום טוב. לכי בדרך התשובה והטבעית של חיפוש, עיצוב עצמך בצורה אטרקטיבית במישורים הזוגיים והנפשיים וכדו, שאלה הדברים שהם המקרבים אדם לזיווגו, ולא עולם ה"חסימות". ב. אל תהססי מללכת לכמה פגישות עם אדם מקצועי, שאף שהוא לא יכול לפענח את המצב כפי שהוא, הוא יוכל לבנות אתך ביחד את הראי דרכו את תתבונני על עצמך ותדעי מה את יכולה לעשות כדי לקדם את הדבר. ג. להתפלל. במילים שלך. מול ריבונו של עולם.
שאלה: נס קפה אגוזים: קנינו בטעות נס קפה בטעם אגוזים של נסטלה tastes choice וראינו שכשר ע"י "יו" באישור הרבנות האם יש בעיה ומקום להחמיר או שאין בעיה ואין בדץ מסיבות אחרות
תשובה: חומרי טעם הם מאוד בעייתים מבחינה כשרותית. גוף כשרות זה אינו מהדרין ולכן מי שאוכל רק רמת מהדרין לא יצרוך אותו.
שאלה: תנורו של עכנאי וחטא בשגגה: "ואם כל עדת בני ישראל ישגו ונעלם הדבר מעייני הקהל ועשו אחת מכל מצות ה אשר לא תעשינה:" (ויקרא ד 13) "ונודע הדבר" איך יודע הדבר אם כן? אם חטאו כל העדה ואיש לא ידע טעם החטא, ונאמר מת איש וחטאו עליו כפי שודאי קרה במלכים ב לפני ששפן מצא את ספר הברית בבית המקדש שוב- מה אז? אז גם היה ביכולתם לטהר הבית ולהקריב חטאת, מה על היום? עכשיו נניח חלילה כי אנחנו חוטאים במשהו מבלי לדעת זה זמן רב. נאמר וחס ו והיה מקרה שחטאו כל עדת בני ישראל שלנו ולא נודע הדבר- עד שיבוא תשבי ויתרץ קושיות מה נעשה? איך נדע שאנו הולכים בדרך ישרה כשביהדות כל כך הרבה זרמים והלכות, שאולי אחד מכל אלו לא נכון? אפשר למצוא מענה לכך איכשהו בעזרת הפסוק "אחרי רבים להטות" כפי שמובא לנו במדרש תנורו של עכנאי. אבל אז הסתכלתי היכן שנאמר אותו "אחרי רבים להטות" (פרשת משפטים שמות כ"ג נדמה לי). שוב יש לנו מקרה של "ישגו ונעלם הדבר". אם אתה רואה כי דעת הרוב מביאה לידי החלטה שיש לך ספק לגבי טיבה אל תגרר להסכים לה - ואולי חוסר ההסכמה נכון וכל הכלל ישגו ולא יהיה נודע הדבר? איך יתכן כי הקדוש ברוך הוא אמר במדרש זה "נצחוני בני" אם התורה קדושה ופסקו של רבי אליעזר הוא הנכון? ב המשך שנה טובה וברכת ד
תשובה: 1) הפסוקים שציטטת מדברים על קרבן "פר העלם דבר של ציבור". מדובר על כך שהיתה טעות בהוראת הבית דין. הדבר נודע על ידי שחקרו שוב והתברר שהיתה טעות בפסיקתם. 2) אדם שחייב חטאת ומת לפני נודע לו - הוא בגדר אנוס, וה  הוא א-ל רחום וחנון וודאי יכפר לו. אדם שנודע לו ואינו יכול להקריב חטאת, כמו בימינו, יכול ללמוד את תורת החטאת, כמו שמספרת הגמרא (מגילה לא:): "אמר אברהם לפני הקב"ה: רבונו של עולם! שמא חס ו ישראל חוטאים לפניך ואתה עושה להם כדור המבול וכדור הפלגה? אמר לו: לאו! אמר לפניו: רבש  ע, במה אדע? אמר לו: קחה לי עגלה משולשת וגו  (רש"י: כלומר הקרבנות יכפרו עליהן). אמר לפניו: רבונו של עולם, תינח בזמן שבית המקדש קיים בזמן שאין בית המקדש קיים מה תהא עליהם? אמר לו: כבר תקנתי להם סדר קרבנות, כל זמן שקוראין בהן מעלה אני עליהן כאילו מקריבין לפני קרבן ומוחל אני על כל עונותיהם". 3) יש חילוק בעניין קרבן העלם דבר של ציבור, כמו שכותבת המשנה בתחילת מסכת הוריות (העוסקת בדיני טעות בהוראה וקרבן זה): "הורו בית דין לעבור על אחת מכל מצות האמורות בתורה והלך היחיד ועשה שוגג על פיהם. פטור, מפני שתלה בבית דין. הורו בית דין וידע אחד מהן שטעו או תלמיד והוא ראוי להוראה והלך ועשה על פיהן. הרי זה חייב, מפני שלא תלה בבית דין". כלומר: אדם פרטי רגיל שאינו בקי ותלמיד חכם - סומך על הוראת בית הדין (ולענייננו, סומך על הוראת רבו) ופטור אפילו אם הוא לא מבין את סברת ההוראה וחושב שיש כאן טעות, ורק תלמיד חכם שיודע שיש כאן טעות - אינו יכול לסמוך על הוראה שהוא יודע שהיא מוטעית. הקרבן הוא קרבן של בית הדין על טעות ההוראה, ולא של הציבור, שפטור מכיוון שסמך עליהם. לעיון נוסף בדיני קרבן זה, אפשר לעיין ברמב"ם, ספר קרבנות, הלכות שגגות פרקים י"ב-י"ד. 4) הקב"ה בנתינת התורה קבע שההלכה נקבעת על ידי חכמי ישראל. זו ממש מתנה עצומה. ה  סומך עלינו ונותן בידינו את כלי חמדתו לגמרי. מה שחכמי ישראל קבעו - הוא ההלכה. זו בחינת "נצחוני בני". יישר כח על השאלות המחכימות! בהצלחה!
שאלה: תפילה: יש דברים שבאמת התפללתי עליהם אבל הם לא קרו. אז אם זה ככה, למה ה נתן לי את האופציה להתפלל על זה מההתחלה? לא חבל על הלחץ והדאגה שלי? (אני מתכוון במיוחד לתפילה על חיי אנשים חולים)
תשובה: ב"ה, לא כל תפילה מתקבלת כפי שהתכון המתפלל אבל היא פועלת אם לא לחולה זה אז לחולה אחר, יתכן והרבה אנשים התפללו על אדם אחת ולבסוף הוא לא הבריא, אבל תפילתם פעלה וסייעה לכך שימצאו תרופה חדשה שתביא מזור לרבבות חולים. דני ארגמן
שאלה: הרצל משיח בן יוסף?: איך אפשר לדעת שהרצל הוא המשיח בן יוסף? הרי אם זה לא נכון זה כפירה! כי אם המשיח בן יוסף עוד לא בא- אנחנו כופרים בזה שאנחנו לא מאמינים שהוא עתיד לבוא! אז אנחנו צריכים איזה הוכחה להתבסס עליה שהרצל אכן המשיח. יש כזו?
תשובה: הרצל לא היה משיח, לא קיבץ נדחינו ולא הקים מלכות ישראל, ולא עמד בהגדרת הרמב"ם- "הוגה בתורה ועוסק במצוות כדוד אביו, כפי תורה שבכתב ושבעל פה, ויכוף בה כל ישראל לילך בה ולחזק בדקה, וילחם מלחמות ד ". וכן כדרישת הגמ  המובאת בראב"ד, לא היה מורח ודאין. אלא שהיה בו ניצוץ מהמשיחיות בצידה הגשמי מה שמסמל יוסף, ודבר זה חשוב מאד שרבש"ע גלגל זכות על ידו אף שהיה אדם שאינו ירא שמים לצערנו. אנו מחכים שכלל ישראל ימליך את מלך המשיח מבית דוד כפשוטו, ויבנה מקדשנו. ויתכן שיקדם לו ממש משיח זמני מבית יוסף כדברי רמב"ן והאר"י, או שלא יגיע בן יוסף אלא יהיה רק בבחינה כללית של קיבוץ הנידחים ובניין המדינה בפועל ע"י ממשלה, וכהגדרת הרב בהספדו  המספד בירושלים  על הרצל, דור המייסדים היה  תור עקבא דמשיח בן יוסף, ולא שהרצל היה משיח ממש במובן התורני.
שאלה: יזכור לחללי השואה: בקרוב מאוד אני יוצא עם השכבה לפולין. רציתי לדעת אם אוכל לקרוא בטקס יזכור במחנה אוושויץ (הורי חיים ושייבדלו לחיים ארוכים)?
תשובה: אין בעיה לאדם שהוריו חיים לקרוא יזכור. החשש הוא רק לגבי קדיש יתום.
שאלה: מהי פרשת בר המצווה שלי?: לכבוד הרב: אחי נולד בתאריך: י"ד שבט, תשס"א, ביום שלישי. התאריך לידה הלועזי שלו הוא: 6 02 2001, אך הוא נולד אחרי שקיעה, בשעה 23:00. רצינו לדעת איזה פרשה היא פרשת בר-המצווה שלו? מראש.
תשובה: גם לשאלות הללו יש מענה מדויק ברשת - לכם ולכל המתענין
שאלה: בבקשה אין לי עוד זמן: כבוד הרב אני נערה שברוך ה מתחזקת אני חיייבת את עצתךך אני תלמידה יב ומתלבטת עם ללכת לצבא או לשירות לאומי חשוב לי לשרת באחת מהאופציות כי חשוב לי ולמשפחתי שאני אתרום אני מבקשת בכול לשון של בקשה עם תוכל לייעצץ לי להסביר לי במה כדי לבחור את החיסרונות והיתרונות,אני חוששת אני יעשה חטא עם אלך לצבא,ושמעתי שעל חטאים הורים נענשים אני חוששת שאבי יענש על בחירה ש אעשה אני מבקשת שתענה לי בהקדם האפשרי תוד ה אני יודעת שכעת זה עת גאולה אני מפחדת ששבאה מבית דתי לובשת מכנסיים אני רוצה להתחזק אני מתפללת לקדוש ברוך הוא שיתן י את הכוח ללבוש חצאיות בצניעות אתגייס רבנים לא מתירים לבנות לעשות צבא אך גם לא שירות אני באמתתת רוצהה לתום למדינה אנילא יודעת במה לבחור אני חייבתתתת לבחור לעשות צבא או שירות לאומי אני מפחדת שזמן שיהיה צבא תיהיה הגאולהה אמןן ןיענישו אותי על ךך שאתגייסתי אי מאודד מבוללבלת וחוששתת שמשפחתי ואבי יפעו מה אפשררר ללעשות אי חייבת את עצתךך בדחיפותת, אני כרגע רוצה צבא אם אני אלך לצבא עם חצאית זה טוב ואולי רק בטירונות עם מכנ מה לעשותת בבקשהההההה תייעץ לי בדחיפות כבוד הרב אין לי עוד זמן להחליט
תשובה: נראה לי כי הדבר החשוב ביותר שאת צריכה לעשות לפני כל החלטה ולפני כל עיסוק בשאלה הזו הוא   להירגע. הירגעי. אבא שלך לא ייענש כתוצאות מהבחירות שלך. את רוצה לעשות משהו טוב ואת מתלבטת מהו הדבר הטוב לעשות   זהו מצב שאת צריכה לשמוח בו ולא לסבול ייסורים פנימיים. כדאי יותר להתמלא בשמחה על מה שאת, על כך שאלו ההתלבטויות שלך, שאנו חיים בנקודת זמן בהיסטוריה שאלו ההתלבטויות שלנו ולא התלבטויות של גטו וגירושים. רק מתוך שמחה נכון בכלל להתחיל לדון בשאלה. את אכן מתחזקת. הטוב ביותר הוא ללכת לאט לאט. מה שאת יכולה לעשות   עשי  מה שעוד לא   עוד לא. רבנים רבים רבים מתירים לבנות ללכת לשרות לאומי. יש גם מעט רבנים שמתירים לבנות ללכת לצבא. במקרה שלך, הדבר הנכון ביותר להחליט הוא לפי מה שיעזור לך להתקדם במקום בו את נמצאת. אם מתאים לך ללכת לשרות לאומי   נראה לי שזה עדיף. כך גם תהיי בדיוק כמו כל בת אחרת   תורמת למדינה, לפי החוק של המדינה, וזה גם מתאים יותר מבחינה הלכתית. האם את יכולה ללכת בדרך זו?
שאלה: רוח הקודש, סיפורי ניסים: רציתי לדעת מה דעת היהדות על רבנים שמיוחסים להם סיפורי ניסים כדוגמת פקידת אישה בילדים, רפואות, וכן דברים מופלאים יותר כגון התמלאות בקבוק יין מעצמו. 1.האם יש אמת בסיפורים אלה או שמדובר במשלים או דברים שהכוונה שלהם גבוהה ונשגבת מהבנתנו? 2.האם יש חלוקה ביחס לרבנים (כלומר רבנים מסוימים שהיחס אליהם שלילי וליהפך) ואם כן מה הם הקריטריונים לחלוקה זו? 3.האם יש להסיק משהו מהזרם אליו משתייכים רבנים אלה, לגבי הזרם בו בחר הקב"ה? מראש
תשובה: 1) בוודאי שיש גם אמת בסיפורים הללו, אבל אתה צודק שהרבה פעמים הסיפורים הללו מבטאים משל רוחני ולא מציאות ריאלית. גם צריך לזכור שהרבה פעמים מתערבבים פה אגדות ושמועות, אולם עצם הרעיון שאדם הדבק בתורה יכול להגיע למצב של שינוי הטבע זהו עיקרון מוסכם ביהדות. חשוב רק לזכור שאלה מקרים חריגים (ונועדו מן הסתם לאנשים גדולים) ואסור לפתח אורח חיים של תלות בניסים ולא במאמץ טבעי ובריא 2) הקרטריון הוא א) הרב צריך שיהיה תלמיד חכם ולא אדם עם כוחות מיסטיים בלבד ב) שלא יהפוך זאת להנהגה כללית להמון אלא במקרים מסוימים ג) שלא יבקש על כך כסף 3) איני יודע מה הכוונה  הזרם שבחר בו הקב"ה, אבל אם הכוונה בשאלה האם המופתים הללו מעידים על גדלותו של הרב בעל המופתים יותר מרב אחר שאינו בעל מופתים - אז התשובה היא לא. ישנן הנהגות שונות של תלמידי חכמים, והמדד הוא לא כמה מופתים על טבעיים הרב עושה, אלא גדלותו בתורה ובמידות חגי
שאלה: רוח הקודש, סיפורי ניסים: רציתי לדעת מה דעת היהדות על רבנים שמיוחסים להם סיפורי ניסים כדוגמת פקידת אישה בילדים, רפואות, וכן דברים מופלאים יותר כגון התמלאות בקבוק יין מעצמו. 1.האם יש אמת בסיפורים אלה או שמדובר במשלים או דברים שהכוונה שלהם גבוהה ונשגבת מהבנתנו? 2.האם יש חלוקה ביחס לרבנים (כלומר רבנים מסוימים שהיחס אליהם שלילי וליהפך) ואם כן מה הם הקריטריונים לחלוקה זו? 3.האם יש להסיק משהו מהזרם אליו משתייכים רבנים אלה, לגבי הזרם בו בחר הקב"ה? מראש
תשובה: א.חלק אמת וחלק בדיה, תלוי בין היתר בשאלה אם הרב היה עסוק גם בגמ  ובראשונים או לאו. ויש מקרים שסיפורים כאלה הם משל בעלמא לחזק את האמונה. ב.כאמור, גדלות בלימוד גמרא, ומידות מוסריות ונפשיות בריאות מעל לממוצע ג.כן, ד  בחר בתורה ובמשה עבדו ומי שדבק בה ועושה רצונו ית  גם ד  עושה רצונו
שאלה: כשרות במטבח: יש לי כיור אחד בבית להדחת הכלים. ברור לי כי אני צריכה להשתמש בס קוצים נפרדים לכלים החלביים ולכלים הבשריים, שאלתי היא כיצד עליי לנהוג,האם לשטוף קודם את הבשריים חלביים או שזה לא משנה? האם הקערה של הפסולת הנמצאת בכיור יכולה להישאר שם על אף שהיא במגע עם המים?
תשובה: א. סדר ההדחה אינה משנה. ב. הקערה אכן יכולה להישאר שם.
שאלה: חתונה: אני מבולבל מאוד חברה שלי בהריון כמעט חודש שני הצעתי לה נישואין ואני רוצה להתחתן איתה בעוד 3 חודשים הבעיה זה ההורים לא רוצים שזה יהיה בעוד 3 חודשים הם רוצים לדחות ליותר זמן שהיא תהיה כבר בחודש 6 או 7 בשביל שיהיה להם זמן לארגן דברים ולהזמין את המשפחה הגדולה, אני חושש מאוד שהם לא יסכימו איתי ואני מפחד שהם יעלבו ממני ההורים,ולא בטוח שכול המשפחה תגיע בזמן קרוב אני לא יודע מה לעשות איך להגיד להם שזה לא מקובל בחודשים רחוקים.חשבתי לעשות החופה בבית כנסת ואז את האירוע באולם. דחוף עצה
תשובה: הדבר הטוב ביותר הוא אכן לשבת אתם ביחד, לשקול את השיקולים לכאן ולכאן (מצד אחד טוב יותר שיהיה זמן להתכונן  מצד שני החברה שלך כבר תהיה בהריון מאוד מתקדם) ולהחליט ביחד. יש בהחלט אפשרות לפצל בין החופה בבית כנסת ובין מסיבה מאוחר יותר, או בכל דרך אחרת. האם אתה יכול לדבר איתם?
שאלה: למה יום ירושלים דוחה תחנון?: לרב! לגבי יום ירושלים. מדוע חוגגים ביום הזה ומבטלים בו את התחנון? הרי לא כבשנו את כל ירושלים.חצי ממנה שייכת לנו והעובדות בשטח מראות שאפילו לבנות בה בצידה השני אנחנו לא יכולים. וצריך לברך על המגומר לא?. ועוד. למה מבטלים תחנון גם במנחה שלפני?.
תשובה: כבשנו את כל ירושלים, יהודה ושומרון, וניצלנו מהשמדה המונית. על כך אומרים הלל. מתוך ההלל נקבל כוחות אמוניים להמשיך את המאבק על החלת הריבונות על יהודה ושומרון ובניה גדולה בירושלים כולה, כהוראתה של תורה. בהושעת הכלל אין מברכים על המוגמר בדוקא, וחזקיה לא נעשה משיח משום שלא אמר הלל לאחר מפלת סנחריב על אף שירושלים היתה בשפל באותה עת. לא אומרים תחנון במנחה שלפני יום בו לא אומרים תחנון.
שאלה: קדיש יתום: אני אשכנזי ויודע שבתפילת מנחה אומרים קדיש יתום לאחר עלינו. בבית כנסת בו אני מתפלל החל מהיום תפילת מנחה, אומרים קדיש יתום לפני עלינו. האם עלי להתנהג כמנהג המקום ולומר קדיש יתום לפני עלינו או לומר אחרי עלינו או שגם וגם?
תשובה: לך. אני מניח שאתה מתפלל במניין ספרדי, בו אומרים לפני "עלינו" "למנצח בנגינות מזמור שיר". מנהג בית הכנסת הוא לומר קדיש יתום אחרי "למנצח", ו"חצי קדיש" אחרי "עלינו". אתה תאמר רק אחרי "למנצח".
שאלה: חלום על אדם שנפטר: כבוד הרב חלמתי 2 חלומות על מוות השבוע ורציתי לדעת את הפירוש שלהם. בחלום הראשון חלמתי שאמא שלי מתה באמצע לידה(והיא לא בהריון,היא מבוגרת)ובכיתי המון למרות שאני לא כ כ קרובה אלייה. בחלום השני חלמתי על אחי שנפטר בגיל קטןאני לא בטוה שהוא נפטר ולא שאלתי את הוריי אז להיות שאוליי הוא נשלח לאימוץולא זכיתי להכיר אותו חלמתי שהוא בא לבקר כשהוא כבר בן 30 בערך והוא מתארח בבית ריק של שכנה שלי והוריי הולכים לראות אותו ואמא שלי אומרת לי לבוא גם והתביישתי ללכת ואמרתי עוד מעט אני אלך ואז התעוררתי אז לא הספקתי לראות אותו והחלום היה נראה כ כ מציאותי,כי אני ביישנית ועצלנית שדוחה דברים לאח כ וגם בחלום התנהגתי ככה והתביישתי ללכת ואמרתי אני אלך אח כ. והחלום הזה היה החלום האחרון שלי לפני שהתעוררתי אז בערך בשעה 4-6 לפנות בוקר חלמתי אותו ושמעתי שבשעות שלפני הבוקר החלומות הם אמת אז אוליי זה סימן שאני צריכה לחפש אותו?ואם לא מה הפירוש של החלום?
תשובה: החלומות משקפים מצבי דמיון מאוד מגוונים - יש המון אפשרויות להסביר חלום. אם ננסה  להקשיב  ברגישות, נשמע את החלומות מבטאים שני דברים: (1) סוד  משפחתי (2)מתח בינך לבין הוריך - במיוחד אמך. החלום השני מציף  סוד  ("אני לא בטוחה שהוא נפטר ולא שאלתי את הורי.") שמציק לך אודות אח שנפטר בגיל צעיר, יש לך חשד שהוא נמסר לאימוץ - חשד זה מצטרף למתח שיש לך עם אמך בחלום הראשון. יכול להיות שגם ענין הלידה שבחלום הראשון קשור לאח עליו חלמת בחלום השני. לסודות יש להם הרבה מאוד כוח אבל הוא פועל בחשאי - לא מרגישים בגלוי את הכוח וההשפעה של הסוד. לעיתים דברים שאנחנו מכסים ביום, יוצאים ומתגלים בחלום הלילה. את יכולה להתעלם מהחלום ולשכוח ממנו, אם את מודאגת יש נוסח תפילה להטבת חלום שאומרים בזמן ברכת כהנים. את יכולה להחליט שהחלום הזה יעודד אותך לברר את הסוד אודות האח ההוא - ולנסות לפתוח את הסוד הזה עם הוריך כדי שהוא לא יהיה עוד סוד. אם את מאוד מוטרדת את יכולה לשוחח עם היועצת או המחנכת בכיתה ולשתף אותה. עייני גם בקישורים הבאים
שאלה: שירות לאומי: אני עושה שירות לאומי בשנה הבאה, רציתי לשאול האם זה ר לעשות שירות לאומי בתל אביב או שאני ירד מעניין שירות לאומי בתל אביב?? כי יש אומרים שזה עיר לא כל כך טובה מבחינה דתית ויכולה לדרדר את האדם מבחינה דתית.אשמח לתשובה!
תשובה: כמו בכל החלטה בחיים יש לבחון את המקרה ביחס אלייך. נכון שיש פיתויים בעיר כמו תל אביב אולם זה אינו כלל מוחלט וניתן להתגבר על כך. האם לך זה טוב? - זוהי שאלה נפרדת שאני ממליץ לך להתייעץ עם סמכות תורנית המכירה אותך ואת התפקיד שאת אמורה למלא בתל אביב חגי